
Generalul-locotenent Gheorghiţă Vlad, şeful Statului Major al 
Apărării, susţine că Armata Română nu ar mai avea curaj să 
lucreze cu ofiţeri şi gradaţi care „par că promovează alte principii 
decât cele proocidentale”, într-un interviu acordat Europei Libere. 


Totul a pornit de la întrebarea reporterului, despre o scrisoare 
deschisă semnată peste 500 de cadre militare, între care sute de 
ofițeri în rezervă şi retragere, adresată clasei politice anul trecut. 


Dintre aceştia, este vorba de 41 de generali, 316 colonei, 39 de 
comandori de aviaţie şi marină, 56 de locotent-colonei, 8 maiori, 
10 căpitani, precum şi 31 de maiştri militari şi subofiţeri. 


Apelul-manifest a fost iniţiat de generalul (r) Mircia Chelaru, unul 
dintre predecesorii generalului Gheorghiţă Vlad în fruntea Statului 
Major al Armatei. 


La întrebarea adresată de Europa Liberă: „Pentru că aţi pomenit 
de rezervişti, aş vrea să vă aduc în discuţie o situaţie despre care a 
scris Europa Liberă în toamna anului trecut. Nu eo 

chestiune neapărat politică, dar ridică unele semne de întrebare. 
Aproximativ o mie de semnatari, printre care foşti militari, foarte 
mulţi în rezervă, au semnat un apel care încalcă regulile şi 
principiile după care funcţionează inclusiv Armata României, 
aflată în NATO. 


Armata ar mai avea curajul să lucreze cu astfel de oameni care par 
că promovează alte principii decât cele prooccidentale?” 


Şeful SMA răspunde: „Nu. Şi cred că suntem instituţia din 
România care s-a reformat complet, sută la sută. 


Integritatea, moralitatea personalului militar este indubitabilă. În 
schimb, cei care greşesc trebuie să plătească. Este clar.” (De la 
minutul 13:00) 


Ofițerii vor suveranitate naţională 


În realitate, textul scrisorii deschise nu este decât un manifest 
pentru recăpătarea controlului românesc asupra resurselor 
naturale, pentru măsuri care să readucă în ţară o parte dintre 
românii plecaţi în străinătate, încurajarea natalității, susţinerea 
familiei naturale şi a economiei româneşti, încetarea vânzării 
pământului către străini, etc. 


O altă cerere a semnatarilor este ca în funcţiile „alese şi numite, 
îndeosebi cele care privesc securitatea naţională, să se facă numai 
de către cetăţeni români, cu unică cetăţenie”. 


Textul scrisorii vorbeşte despre asumarea unui rol mai activ în UE 
şi NATO, de către România. 


Acestea sunt principiile considerate de reporterul Europa Liberă 
(reţea finanțată de Departamentul de stat al SUA) ca fiind altele 
decât cele „proocidentale”. Jurnalista Europa Liberă a rostit cu 
seninătate aceste lucruri, în timp ce Ucraina, stat aliat al SUA, nu 
permite dubla-cetăţenie. 


Semnatari de marcă 


Dintre semnatarii scrisorii se remarcă un alt predecesor al 
generalului Gheorghiţă Vlad, generalul Eugen Bădălan. Alţi 
semnatari de marcă sunt, care NU ar mai avea loc în Armată, sunt: 


General maior (r) Mihaiu Mărgărit - fostul şef al Direcţiei de 
Informaţii Militare din Statul Major General al Armatei României; 


Generalul SPP în retragere Adrian Costache - a făcut parte din 
elita Serviciului de Protecţie şi Pază şi s-a ocupat aproape 30 de 
ani de securitatea şefilor de stat; 


Generalul în retragere Laurenţiu Roşu, fost comandant al Armatei 
a III-a, fost comandant al CSA Steaua în perioada mai 2000 - iulie 
2003; 


General de brigadă Dan Plăviţu, fost şef al Direcţiei Informaţii 
Militare; 


General în retragere lon Aurel Stanciu, fost şef al Biroului ataşaţi 
militari din Direcţia de Informaţii Militare, fost şef al flotilei aeriene 
şi director general al ROMATSA, numit apoi în funcţia de secretar 
de stat la Ministerul Transporturilor; 


General de brigadă în retragere Aurel Cazacu, fost director general 
al Direcţiei Generale din Industria de Apărare şi Probleme 
Speciale. 


Generalul de brigadă STS în rezervă Nicolae Fugulin 


Generalul în retragere Constantin Năstase, fost şef al Direcţiei 
Financiare din MApN. 


Armata Română îl apără pe Bill Gates de 
„Creștinopaţii români” 


Declaraţiile generalului Gheorghiţă Vlad marchează, cumva, 
oficial, întoarcerea Armatei la perioada anilor 50 ai secolului 
trecut, atunci când promovați erau doar ofiţerii „cu origine 
sănătoasă”, pro-comunistă şi cu studiile efectuate la Moscova. 


Ca şi acum, şi atunci, ofiţerii care nu erau arătau ataşament 
ideologiei oficiale, erau scoşi din Armată, iar unii aruncaţi în 
închisori şi ucişi. 


În fapt, ideologizarea Armatei Române s-a produs în anii trecuţi. 
Acest lucru a fost vizibil în publicaţiile oficiale ale MAPN, unde cei 
care cei care-şi exprimă îndoiala faţă de bunele intenţii ale lui Bill 


Gates sunt etichetaţi drept „conspiraţionişti”. 


Într-un alt articol din publicaţia Armatei Române, autorul susţine 
interzicerea tuturor televiziunilor şi siteurilor pe care le acuză de 


„propagandă pro-rusă”, fără altă dovadă decât că preiau 
informaţii de pe Fox News sau că pun la îndoială versiunea oficială 
despre războiul din Ucraina. Pe lista autorului sunt nume precum 
Dan Puric şi Robert Turcescu, ambii de orientare conservatoare, 
suveranistă. Dan Puric este numit chiar „creştinopat” de 
respectivul autor. 


Armata Română este finanțată din bani publici, colectaţi de la toţi 
contribuabilii români. 


Mai recent, aceeaşi publicaţie ironizează temerile publicului 
privind intenţiile Forumului Economic de la Davos privind „boala 
X”, 


În 2022, MAPN a şters de pe pagina sa o melodie cântată chiar de 
proprii săi angajaţi, pe motiv că era pe versuri de Radu Gyr, după 
ce publicaţia G4 Media a criticat-o. 


În loc să-şi apere soldaţii, conducerea MAPN a eliminat 
înregistrarea, deşi poezia respectivă nu avea nicio conotaţie 
politică. 


Întrebarea care se pune este: sunt Bill Gates şi elitele de la Davos 
patrioţi români, de lipsa cărora se plângea chiar generalul Vlad? 

